— Ніякіх непаразуменняў не было, латышы і беларусы жылі мірна, часцяком ствараліся "змяшаныя" сем'і, — распавядае жыхарка Латкалоніі Зінаіда Мартынаўна Цітова. — Прычым латышы навучылі тутэйшых вяскоўцаў шмат чаму, напрыклад, ставіць печкі ці засцілаць падлогу дошкамі — кажуць, што дагэтуль хаты тут палілі толькі "па-чорнаму", а падлогу рабілі з гліны. І ўвогуле, латышы былі людзьмі культурнымі. Працавалі яны, як і ўсе, на зямлі, але ж іх жанчыны хадзілі на шпільках, а дзеўкі — у гарсэтах.